REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/99-19

23. april 2019. godine

B e o g r a d

ZAPISNIK

72. SEDNICE ODBORA ZA FINANSIJE,REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 23. APRILA 2019. GODINE

Sednica je počela u 9,45 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Srbislav Filipović i Milorad Mijatović.

Sednici su prisustvovali zamenici članova Duško Tarbuk (zamenik Olivere Pešić) i Snežana B. Petrović (zamenik Mome Čolakovića).

Sednici nisu prisustvovali članovi Odbora: Dušan Bajatović, Miljan Damjanović, Milorad Mirčić, Saša Radulović, Goran Ćirić, Milan Lapčević, Vojislav Vujić i Zoltan Pek, niti njihovi zamenici.

Sednici je, kao predstavnik predlagača zakona, prisustvovao Zoran Đorđević, ministar ministar za rad, zapošljavanje, boračka i socijalna pitanja, a kao poverenici sednici su prisustvovale Jelena Tanasković i Slavica Savičić, državni sekretari u Ministarstvu finansija i Irena Injac, viši savetnik u Ministarstrvu finansija.

Na predlog predsednika Odbora, Odbor je jednoglasno (sa 9 glasova **„za“),** utvrdio sledeći:

D n e v n i r e d:

1. Razmatranje Predloga zakona o konverziji stambenih kredita indeksiranih u švajcarskim francima (broj 482-1496/19 od 16. aprila 2019. godine), u pojedinostima;
2. Razmatranje Predloga zakona o dopuni Zakona o budžetskom sistemu (broj 400-1495/19 od 16. aprila 2019. godine), u pojedinostima.

Pre prelaska na rad po utvrđenim tačkama dnevnog reda Odbor je, (sa 9 glasova **„za“),** usvojio zapisnike sa 70. i 71. sednice Odbora.

Većinom glasova **u**svojen je predlog predsednika Odbora da se, radi efikasnijeg rada Odbora, objedini rasprava o amandmanima na predloge zakona a da se o podnetim amandmanima izjašnjava grupno, jednim glasanjem, i to prvo o amandmanima koje je predlagač prihvatio a zatim o amandmanima koje predlagač nije prihvatio.

Nakon toga Odbor je prešao na rad po utvrđenom dnevnom redu.

**PRVA TAČKA DNEVNOG REDA**: **Razmatranje Predloga zakona o konverziji stambenih kredita indeksiranih u švajcarskim francima, u pojedinostima;**

Predsednik Odbora Aleksandra Tomić je obavestila članove Odbora o potrebi da Odbor podnese amandman na član 11. Predloga Zakona o konverziji stambenih kredita indeksiranih u švajcarskim francima. Većinom glasova, Odbor je odlučio da podnese amandman na član 11. Predloga Zakona o konverziji stambenih kredita indeksiranih u švajcarskim francima a koji je i prihvaćen od strane predlagača Zakona.

Odbor je na osnovu člana 156. stav 3. Poslovnika Narodne skupštine,odlučio da podnese sledeći

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane na Predlog zakona o konverziji stambenih kredita indeksiranih u švajcarsim francima.

Odbor je odlučio da predloži Narodnoj skupštini da **odbije** sledeće amandmane:

* na član 1, koji je podnela narodni poslanik Vjerica Radeta;
* na član 2, koji je podnela narodni poslanik Nataša Jovanović;
* na član 3, koji je podneo narodni poslanik Marijan Rističević;
* na član 3, koji je podneo narodni poslanik Milan Lapčević;
* na član 3, koji je podnela narodni poslanik Ružica Nikolić;
* na član 4, koji je podneo narodni poslanik Sreto Perić;
* na član 5, koji je podnela narodni poslanik Gordana Čomić;
* na član 5, koji je podneo narodni poslanik Milorad Mirčić;
* na član 6, koji je podnela narodni poslanik Aleksandra Belačić;
* na član 7, koji je podneo narodni poslanik Marijan Rističević;
* na član 7, koji su zajedno podneli narodni poslanici Marko Đurišić, Miroslav Aleksić, Nenad Konstantinović, Goran Bogdanović i Zdravko Stanković;
* na član 7, koji je podnela narodni poslanik Vjerica Radeta;
* na član 8, koji je podnela narodni poslanik Nataša Jovanović;
* na član 8, koji je podnela narodni poslanik Gordana Čomić;
* na član 9, koji je podneo narodni poslanik Miljan Damjanović;
* na član 10, koji je podneo narodni poslanik Nemanja Šarović;
* na član 11, koji je podnel narodni poslanik Vjerica Radeta;
* na član 11, koji je podneo narodni poslanik Marijan Rističević;
* na član 11, koji je podneo narodni poslanik Đorđe Vukadinović;
* na član 12, koji je podnela narodni poslanik Gordana Čomić;
* na član 12, koji je podneo narodni poslanik Zoran Despotović;
* na član 13, koji je podneo narodni poslanik Petar Jojić;
* na član 14 sa ispravkom , koji je podneo narodni poslanika Nikola Savić;
* na član 15, koji je podneo narodni poslanik Marijan Rističević;
* na član 15, koji je podnela narodni poslanik Vjerica Radeta;
* na član 15 sa ispravkom , koji je podneo narodni poslanika Milorad Mirčić i
* na član 16, koji je podneo narodni poslanik dr Ivan Bauer;

II

Odbor je na osnovu člana 157. stav 6. i člana 161. stav 1. Poslovnika Narodne skupštine, podneo amandman na član 11. Predloga zakona o konverziji stambenih kredita indeksiranih u švajcarskim francima, sa kojim se na sednici Odbora saglasio predstavnik predlagača:

A M A N D M A N

U članu 11. Predloga zakona o konverziji stambenih kredita indeksiranih u švajcarskim francima stav 4. menja se i glasi:

„Sredstva za izmirenje obaveza Republike Srbije nastalih na osnovu zaključenih ugovora sa bankama iz stava 3. ovog člana, obezbeđuju se u budžetu Republike Srbije, a radi regulisanja tih obaveze Republika Srbija će emitovati obveznice u skladu sa tržišnim uslovima.“

O b r a z l o ž e nj e

Predloženim izmenama precizira se da će banke na ime naknade troškova konverzije koji pada na teret države, dobiti obveznice, što će se bliže urediti Uredbom Vlade, s tim da će se isplata po tim obveznicama vršiti u periodu od 2020. do 2024. godine.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DRUGA TAČKA DNEVNOG REDA: Razmatranje Predloga zakona o dopuni Zakona o budžetskom sistemu , u pojedinostima**.

Odbor je na osnovu člana 156. stav 3. Poslovnika Narodne skupštine,odlučio da podnese sledeći

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane na Predlog Zakona o dopuni Zakona o budžetskom sistemu.

Odbor je odlučio da predloži Narodnoj skupštini da **odbije** sledeće amandmane:

* na član 1, koji je podnela narodni poslanik Vjerica Radeta;
* na član 1, koji su zajedno podneli narodni poslanici Marko Đurišić, Miroslav Aleksić, Nenad Konstantinović, Goran Bogdanović i Zdravko Stanković;
* na član 1, koji je podneo narodni poslanik Marijan Rističević;
* na član 1, koji je podneo narodni poslanik Miladin Ševarlić;
* na član 2, koji su zajedno podneli narodni poslanici Marko Đurišić, Miroslav Aleksić, Nenad Konstantinović, Goran Bogdanović i Zdravko Stanković;
* na član 2, koji je podneo narodni poslanik Miladin Ševarlić.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 9, 55 časova.

Sednica je tonski snimana.

SEKRETAR ODBORA PREDSEDNIK

Tijana Ignjatović dr Aleksandra Tomić